Toisen asteen oppilaitosten vertailu

Toisen asteen oppilaitosten vertailu on luettelo, joka asettaa tietyn maan toisen asteen oppilaitokset paremmuusjärjestystä kuvaavaan järjestykseen. Vertailut ovat yleensä lehdistön kokoamia ja julkaisemia ja perustuvat kunkin maan opetusministeriön julkaisemiin tai luovuttamiin tietoihin. Suomessa lukiovertailut tai lukiorankingit perustuvat ylioppilastutkintolautakunnan julkaisemiin tietoihin ylioppilastutkintotuloksista. Vertailuilla arvioidaan olevan vaikutus oppilaitosten houkuttelevuuteen potentiaalisten opiskelijoiden ja heidän vanhempiensa silmissä.

Suomessa
Suomessa lukiovertailuja ovat julkaisseet Helsingin Sanomat, MTV Uutiset, STT ja Yleisradio. Ylen rankkaukset perustuvat kirjoitettujen aineiden keskiarvoihin. Helsingin Sanomien rankkaus perustuu vain neljään pakolliseen aineeseen; MTV laskee yhteen kaikki kirjoitetut aineet. Helsingin Sanomien, MTV:n ja Ylen lukiovertailut eivät ota huomioon millä keskiarvoilla lukioihin on tultu. STT:n lukiovertailu poikkeaa siten, että siinä huomioidaan myös opiskelijoiden lähtötaso.

Valtion taloudellinen tutkimuskeskus (VATT) teki vuosina 2002–2013 tutkimuksen, jossa arvioitiin suomalaisten lukioiden laatua. Tutkimuksen mukaan lukioiden erot ovat pieniä ja julkisuudessa esitetyt erilaiset lukiovertailut ovat harhaanjohtavia, eikä lukioita voida luotettavasti asettaa paremmuusjärjestykseen niiden laadun perusteella.

Suomalaiset lukiovertailut eivät ota huomioon kuinka monta ylioppilasta kustakin lukiosta valmistuu. Tämän takia pienempien lukioiden tulokset voivat heittelehtiä hyvinkin paljon vuodesta toiseen. Lukiovertailut eivät myöskään ota huomioon paljonko opettajia on suhteessa oppilaisiin.

Suomessa on myös erikoislukioita, joissa pakollisia aineiden kursseja opiskellaan media-, musiikki- tai urheilupainotteisuuden takia vähemmän, vaikka pääsyvaatimustaso olisi kova.

Lukiovertailu-sijoitukset

Vuonna 2016
Taulukossa ovat tunnetuimpien suomalaisten lukiovertailujen 10 parhaan joukkoon sijoittuneet lukiot keväällä 2016. STT:n vertailusta puuttui kahdeksan lukiota, joiden lähtökeskiarvot puuttuivat aineistosta. Yleisradio julkaisi kaksi kirjoitettujen aineiden keskiarvoihin perustuvaa luetteloa.

 Lukio  Kaupunki/Kunta  MTV  HS  STT  YLE  Ylioppilaita kaikki pakolliset Etelä-Tapiolan lukio  Espoo  1.  1.  2.  1.   1.  128 Ressun lukio  Helsinki  2.  2.  3.  2.  2.  137 Gymnasiet Lärkan  Helsinki  3.  6.  69.  6.  6.  126 Helsingin Suomalainen Yhteiskoulu  Helsinki  4.  3.  8.   3.  3.  99 Helsingin yliopiston Viikin normaalikoulu  Helsinki  5.  5.  211.  5.  5.  81 Lahden yhteiskoulun lukio  Lahti  6.  13.  113.  14.  13.  140 Katedralskolan i Åbo  Turku  7.  19.  4.  26.  19.  74 Puolalanmäen lukio  Turku  8.  9.  56.  11.  9.  144 Jyväskylän normaalikoulu  Jyväskylä  9.  17.  273.  16.  17.  93 Hankoniemen lukio  Hanko  10.  77.  93.  93.  79.  25 Kuninkaantien lukio  Espoo  12.  7.  68.  7.  8.  167 Kulosaaren yhteiskoulu  Helsinki  14.  4.  49.  4.  4.  81 Luostarivuoren lukio  Turku  16.  11.  59.  8.  11.  114 Töölön yhteiskoulun lukio  Helsinki  22.  9.  66.  9.   10.  104 Olarin lukio  Espoo  24.  7.  65.  10.  7.  94 Gymnasiet Grankulla samskola  Kauniainen  29.  30.  7.  44.  30.  66 Puolangan lukio  Puolanka  34.  34.  6.  38.  35.  10 Ähtärin lukio  Ähtäri  122.  63.  1.  83.  64.  27 Porkkalan lukio  Kirkkonummi  165.  108.  5.  103.  110.  84 Sipoon lukio  Sipoo  197.  111.  9.  118.  111.  45 Helsinge gymnasium  Vantaa  308.  308.  10.  330.  313.  30

Vuonna 2017
Taulukossa on STT:n ja Ylen julkaisemien lukiovertailujen 10 parhaan joukkoon sijoittuneet lukiot keväällä 2017.

 Lukio  Kaupunki/Kunta  STT Yle  Ylioppilaita kaikki pakolliset Etelä-Tapiolan lukio  Espoo  10.  1.  1.  135 Ressun lukio  Helsinki   2.  2.  163 Utsjoen saamelaislukio  Utsjoki  3.  3.  3.  1 Olarin lukio  Espoo   4.  4.  141 Kulosaaren yhteiskoulu  Helsinki  19.  5.  5.  119 Helsingin normaalilyseo  Helsinki   7.  6.  84 Helsingin yliopiston Viikin normaalikoulu  Helsinki   6.  7.  85 Helsingin Suomalainen Yhteiskoulu  Helsinki   8.  8.  123 Luostarivuoren lukio  Turku   9.  9.  115 Puolalanmäen lukio  Turku   11.  10.  152 Oulunkylän yhteiskoulu  Helsinki   10.  12.  124 Kristinestads gymnasium  Kristiinankaupunki  1.  28.  19.  8 Kotka Svenska Samskola  Kotka  2.  23.  13.  12 Sibbo gymnasium  Sipoo  4.   49.  31 Kuopion taidelukio Lumit  Kuopio  5.   202.  94 Svenska samskolan i Tammerfors  Tampere  6.   94.  14 Katedralskolan i Åbo  Turku  7.   29.  84 Tuusniemen lukio  Tuusniemi  8.   92.  11 Topeliusgymnasiet i Nykarleby  Uusikaarlepyy  9.   26.  33

Ulkomailla

Britannia
Britanniassa ensimmäisen ja toisen asteen koulutus on hajautettu maittain.

Englannin osalta Britannian opetusministeriöDepartment for Education - Englannin kouluvertailu julkaisee toisen asteen oppilaitosten vertailuja vuosittain.  Vertailut perustuvat lähinnä kansallisten 'GCSE'-kokeiden (joihin oppilaat osallistuvat 11. kouluvuotensa lopulla), sekä erilaisten toisen asteen päättötutkintojen kuten 'A-level' (13. kouluvuoden lopulla) tuloksiin.

Skotlannin opetusministeriöScottish Government - Skotlannin kouluvertailu  julkaisee vastaavia vertailuja perustuen muun muassa skotlantilaisten 'Higher'-päättötutkintojen tuloksiin.

WalesinWalesin opetusministeriö  ja Pohjois-IrlanninPohjois-Irlannin opetusministeriö opetusministeriöt julkaisevat myös jonkin verran oppilaitostensa tuloksia, joskaan eivät läheskään yhtä yksityiskohtaisia kuin Englannin ja Skotlannin vastaavat.

Yhdysvallat
Yhdysvalloissa toisen asteen oppilaitosten vertailuja ovat julkaisseet Newsweek ja U.S. News & World Report.

Katso myös
 Yliopistoranking

Lähteet

Aiheesta muualla
Yle Areena: Onko kouluvertailussa mitään järkeä? (30.5.2016) (yle.fi)
 Ammatillisen osaamisen Taitaja2016-finaalin tulokset  (taitaja2016.fi)
 Katsaus vuosien 2000–2014 ammatillisen koulutuksen laatupalkintokilpailuihin (pdf)  (oph.fi)
 Ammatillisen koulutuksen laatupalkinnot  (oph.fi)
 Ammatillisen koulutuksen uutisia  (cimo.fi)

Luokka:Lukio
*